**Općina Sveta Nedelja, Nedešćina 103, 52231 Nedešćina, OIB: 84615779206,** koju zastupa Općinska načelnica Irene Franković (u daljnjem tekstu: Općina)

i

**(Naziv, adresa i OIB Korisnika)** zastupa (ime i prezime ovlaštene osobe za zastupanje Korisnika) (u daljnjem tekstu: Korisnik)

kao ugovorne strane, zaključili su dana \_\_\_\_\_\_\_\_\_\_2022. godine

**UGOVOR O DODJELI FINANCIJSKIH SREDSTAVA BR. \_\_\_\_\_\_\_/2022**

**za program/projekt:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Članak 1.**

Na temelju članka 49. Statuta Općine Sveta Nedelja („Službene novine Općine Sveta Nedelja broj 11/18. i 3/21.) i članka \_. Odluke o dodjeli sredstava za Programe javnih potreba Općine Sveta Nedelja za 2022. godinu, („Službene novine Općine Sveta Nedelja“, broj: \_/22), isplatiti će se korisniku sredstava (ime udruge), za program/projekt (ime programa/projekta) iznos od \_\_\_\_\_\_\_\_\_\_\_\_\_ kn (slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kuna).

Sredstva su osigurana u Proračunu Općine Sveta Nedelja za 2022. godinu, u Glavi \_\_\_\_\_ - Programska djelatnost \_\_\_\_\_\_\_\_, Program \_\_\_\_\_\_\_, Ostali korisnici, Aktivnost \_\_\_\_\_\_\_\_ - Ostali korisnici u \_\_\_\_\_\_\_\_, Pozicija \_\_\_\_\_\_.

**Članak 2.**

Sredstva iz članka 1. ovog Ugovora mogu se koristiti isključivo za provedbu programa/projekta sukladno uvjetima Javnog poziva i prema Opisnom obrascu programa/projekta i Obrascu proračuna programa/projekta.

Temeljem odredbi proračunskog zakonodavstva, akata Općine i ovog Ugovora, Općina, kao vlasnik proračunskih sredstava iz članka 1. ovog Ugovora, sredstva strogo namjenski doznačuje Korisniku, isključivo za podmirivanje troškova aktivnosti programa/projekta iz članka 1. ovog Ugovora, za što Korisnik potpisom ovog Ugovora prema Općini preuzima potpunu i isključivu odgovornost.

**Članak 3.**

Sredstva iz članka 1. ovog Ugovora isplatiti će se na žiroračun korisnika (broj žiro računa), s pozivom nabroj Ugovora i to kako slijedi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Članak 4.**

Korisnik se obvezuje Općini dostaviti, na Javnom pozivu propisanim obrascima, **godišnje opisno i financijsko izvješće o provedbi/izvršenju programa/projekta iz članka 1. ovog Ugovora** i to najkasnije do **31.ožujka 2023. godine.**

U privitku obrazaca Izvješća iz prethodnog stavka, Korisnik je obvezan dostaviti preslike odgovarajućih vjerodostojnih knjigovodstvenih isprava, kojima dokazuje obveze plaćanja odnosno namjenski utrošak odobrenih, ugovorenih i doznačenih sredstava za sufinanciranje aktivnosti programa/projekta iz članka 1. ovog Ugovora.

Korisnik je obvezan nadalje Općini bez odgode dostaviti **ovjereni financijski izvještaj za prethodnu godinu.**

**Članak 5.**

Korisnik je suglasan s time da Općina ima pravo tijekom proračunske godine, za cijelo vrijeme do ispunjenja ovog Ugovora, pratiti i nadzirati izvršenje programa/projekta iz članka 1. ovog Ugovora te kontrolirati korištenje i utrošak sredstava iz članka 1. ovog Ugovora za vrijeme trajanja financiranja te u razdoblju od 2 (dvije) godine nakon završetka programa/projekta.

Ugovorne strane suglasno utvrđuju da kontrola iz stavka 1. ovoga članka uključuje i provođenje kontrole na licu mjesta, u prostoru Korisnika, kojom kontrolom se utvrđuje namjensko i zakonito korištenje sredstava iz ovoga Ugovora, u kojem smislu se Korisnik obvezuje omogućiti provedbu iste službeniku/službenici Općine, u svemu prema odredbama akata Općine.

**Članak 6.**

Korisnik ovlašćuje Općinu da radi nadzora namjenskog korištenja sredstava neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Općine za sufinanciranje programa/projekta.

**Članak 7.**

Eventualna preraspodjela odnosno prenamjena proračunskih sredstava iz ovog Ugovora, a u svezi odredbi članka 2. ovog Ugovora, podliježe odredbama proračunskog zakonodavstva i akata Općine te propisanoj proceduri te se stoga strogo zabranjuje Korisniku samostalno poduzimanje bilo kakvih radnji po tom pitanju.

**Članak 8.**

Ukoliko bi Korisnik sredstva iz ovoga Ugovora koristio nenamjenski ili ako po izvršenju programa/projekta ne opravda utrošak istih u cijelosti ili djelomično, u svemu prema odredbama ovog Ugovora, Općina ima pravo i dužnost obustaviti doznaku sredstava ili od Korisnika zatražiti povrat već doznačenih sredstava u Proračun Općine, uz zateznu kamatu, s čime je Korisnik suglasan i potpisom ovoga Ugovora odriče se prava na isticanje prigovora po toj osnovi.

U slučaju potrebe povrata sredstava Korisnik se obvezuje u roku od 30 (trideset) dana od zaprimanja pisane obavijesti Općine o potrebi vraćanja zaprimljenih sredstava izvršiti povrat sredstava u Proračun Općine.

**Članak 9.**

Ako Općina utvrdi da Korisnik nije ispunio ugovorne obveze, uskratit će pravo na dodjelu financijskih sredstava programima/projektima Korisniku u sljedeće 2(dvije) godine.

**Članak 10.**

Korisnik se obvezuje na svim tiskanim, video i drugim materijalima vezanim uz program/projekt istaknuti logotip i naziv Općine Sveta Nedelja kao institucije koja financira program/projekt koji je predmet ovog Ugovora.

Korisnik je suglasan da Općina koristi i objavljuje dostavljene mu fotografije, video i audio zapise iz stavka 1. ovog članka u cilju promicanja Javnog poziva za dodjelu financijskih sredstava, doprinosa Općine razvoju civilnog društva u Republici Hrvatskoj i djelovanja Općine.

**Članak 11.**

Općina ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog programa/projekta.

**Članak 12.**

Ako tijekom proračunske godine dođe do smanjenja proračunskih prihoda odnosno ako se isti ne budu ostvarili u planiranom opsegu, nadležno tijelo Općine poduzeti će mjere za uravnoteženje Proračuna, sukladno Zakonu o proračunu i aktima Općine, a koje mjere mogu imati za posljedicu i smanjenje potraživanja odnosno obveza ugovornih strana iz ovog ugovora, o čemu će ugovorne strane zaključiti dodatak ovom Ugovoru, u kojem slučaju se Korisnik odriče prava na prigovor po toj osnovi.

**Članak 13.**

Izmjene, odnosno dopune ovog Ugovora, valjane su samo ako su sačinjene u pisanom obliku i priključene istome kao dodaci, u protivnome iste neće prouzročiti nikakav pravni učinak.

**Članak 14.**

Eventualne sporove iz ovog Ugovora ugovorne strane nastojati će riješiti sporazumno, u protivnom rješenje istome povjeriti se stvarno nadležnom sudu.

**Članak 15.**

Ovaj ugovor sastavljen je u tri (3) istovjetna primjerka, od kojih 1(jedan) primjerak zadržava Korisnik, a 2 (dva) primjerka Općina.

**Članak 16.**

Ugovor stupa na snagu s danom potpisivanja ugovornih strana, a primjenjuje se na razdoblje od 01.01.2022. do 31.12.2022.godine.

KLASA:

URBROJ:

Nedešćina, \_\_\_\_\_\_\_\_\_\_\_\_\_\_\_ 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Za Općinu Sveta Nedelja: Za Korisnika:
OPĆINSKA NAČELNICA (osoba ovlaštena za zastupanje)

IRENE FRANKOVIĆ